חוק העונשין (תיקון מס' 131), התשע"ח-2018
הצעת חוק פרטית, הכנסת ה-20
פורסם: ספר החוקים, חוברת 2698, עמ' 229, 2018-03-11T00:00:00+02:00
התיקון התקבל בקריאה השניה והשלישית בי"ח אדר התשע"ח (5 במרס 2018) ועניינו החמרת הענישה על תקיפה של עובדי חינוך. התיקון נעשה בסעיף הרלוונטי בחוק העונשין הקובע את העבירה של "תקיפת עובד ציבור", אשר העונש המרבי שיקבע בה הוא שלוש שנות מאסר, ובנסיבות מחמירות חמש שנות מאסר. התיקון קובע כי אם עובד הציבור הנתקף הוא מי שעוסק בהוראה או בחינוך במוסד חינוך או בפיקוח על מוסד חינוך, והתקיפה קשורה למילוי חובתו או תפקידו של העובד, העונש המרבי יהיה חמש שנות מאסר, גם אם לא התקיימו נסיבות מחמירות נוספות. הגדרת מוסד חינוך רחבה וכוללת גנים, בתי ספר וכל מוסד שמתקיים בו לימוד לפי חוק לימוד חובה.